« Nra s tezrawt-a, deg tazwara, ad d-negmer akk awalen i nesseqdac, deg tmenna neɣ deg tira, akken ad neg assaɣ gar tefyar, gar tseddarin akked yiḥricen n uḍris. Allal i nesseqdac i usemyiger gar yiferdisen-a (tifyar, tiseddarin, iḥricen), ur yelli ara kan akken ad ten-yessemlil, maca ila tawuri-nniḍen.
Tawuri-ya teskan-d azal d unamek n wassaɣ-a. S umata, d nutni (awalen) i yessifsusen i yimeɣri, deg tama, tigzi n uḍris acku ttilin-d d iwellihen i d –yeskanen abrid i wakken ad yegzu d acu ɣef d-yettmeslay ; am wakken d nutni, deg tama-nniḍen, i yessifsusen tira-s. Awalen-a i yessegzayen tikli d tmeẓla (logique) n uḍris, qqaren-asen isuraz.»…
« Deg tmaziɣt, ugten yimhilen d tezrawin deg tesnilest i d-yewwin ɣef yiferdisen s netteqqen gar yiḥricen n tefyirt neɣ gar tefyar, amedya : tinzaɣ, tisɣunin n tuqqna, tisɣunin n usentel. Maca, nnig n waya, nebɣa ad d-nesnekwu tiwuriwin-nsen ilmend n useqdec-nsen deg uḍris deg talɣa-s tummidt.
Am wakken nra ad ten-id-nebder -ma nessaweḍ ɣer wannect-a- akken ma llan. Syin akin, ad neɛreḍ ad d-nesnekwu inumak yemgaraden n yal yiwen deg-sen. ».
Win yebɣan ad yissin ugar ɣef Isuraz n usezdi d tenmeẓla taḍrisant ad yessider adlis n Zahir MEKSEM - Isuraz n usezdi d tenmeẓla taḍrisant n tmaziɣt : Asnekwu d tesleḍt - dagi :
Les connecteurs de cohésion et de cohérence textuelles de la langue amazighe : Identification et analyse de Zahir MEKSEM – HCA 2008 – PDF 74 pages
kab_Latn kab_Latn kab_Latn kab_Latn kab_Latn fra_Latn